laion/Wikipedia-Exotic huggingface dataset:
ריקושט (סרט)

ריקושט (באנגלית: Ricochet) הוא סרט פעולה אמריקאי משנת 1991 בבימויו של ראסל מולקהי ובכיכובם של דנזל וושינגטון, ג'ון ליתגאו, אייס טי, קווין פולק ולינדזי וגנר. השוטר ניק סטיילס (דנזל וושינגטון) מצליח למנוע שוד גדול ולעצור את הפושע ארל טאלבוט בלייק (ג'ון ליתגאו). בעקבות המקרה סטיילס מקבל קידום מהיר והופך לעוזר התובע המחוזי של לוס אנג'לס. מספר שנים לאחר מכן בלייק מצליח לברוח מהכלא והוא מעוניין לנקום בסטילס על שגרם לו לשבת בכלא. אף על פי כן, בלייק איננו מעוניין במותו של סטיילס אלא במקום זאת הוא מעוניין להפוך את חייו לגיהנום אמיתי על ידי הפקת ראיות לפשעים שבוצעו לכאורה על ידי סטיילס. "ריקושט", במסד הנתונים הקולנועיים IMDb (באנגלית) "ריקושט", באתר נטפליקס "ריקושט", באתר AllMovie (באנגלית) "ריקושט", באתר Rotten Tomatoes (באנגלית) "ריקושט", באתר Box Office Mojo (באנגלית) "ריקושט", באתר Metacritic (באנגלית) "ריקושט", באתר אידיבי "ריקושט", במסד הנתונים הקולנועיים KinoPoisk (ברוסית) סרטים - ריקושט, באתר ארכיון המדינה ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
הנסיך הקטן (סרט, 1974)

הנסיך הקטן (באנגלית: The Little Prince) הוא סרט מוזיקלי-פנטזיה אמריקאי משנת 1974. הסרט הופק ובוים על ידי סטנלי דונן ומבוסס על ספר הילדים הקלאסי "הנסיך הקטן" מאת הסופר, המשורר והטייס הצרפתי אנטואן דה סנט-אכזופרי. בסרט מככבים ריצ'רד קילי, ג'ין ויילדר, דונה מק'צ'ני, ג'וס אקלנד וויקטור ספינטי. סצנות המדבר בסרט צולמו בתוניסיה. העלילה מתמקדת בטייס (מגולם על ידי ריצ'רד קילי) אשר נאלץ לבצע נחיתת חירום במדבר סהרה. במהלך שהותו במדבר הוא מתיידד עם ילד צעיר המכונה "הנסיך הקטן" אשר הגיע במקור מהאסטרואיד B-612. בימים הבאים, הטייס שומע על עברו של הנסיך ומסעותיו השונים ברחבי מערכת השמש. שהוא מגיע סוף סוף לכדור הארץ הנסיך הקטן למד את חשיבות החיים. לפני שהנסיך הקטן מת מהכשת נחש, הוא חולק את הלקחים שלמד עם הטייס. אף על פי שהטייס מנסה לשמור על הנסיך הקטן בחיים, הנסיך הקטן נעלם לחלוטין בבוקר והטייס מחפש אותו במדבר אך מוותר לאחר שהבין שהנסיך הקטן מעולם לא היה קיים. לאחר מכן הטייס מצליח להתניע את המטוס ולטוס משם. "הנסיך הקטן", במסד הנתונים הקולנועיים IMDb (באנגלית) "הנסיך הקטן", באתר נטפליקס "הנסיך הקטן", באתר AllMovie (באנגלית) "הנסיך הקטן", באתר Rotten Tomatoes (באנגלית) "הנסיך הקטן", באתר אידיבי "הנסיך הקטן", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
אדון זאב

"אדון זאב" היא סדרה בת שמונה הדפסים שיצרו מיכאל דרוקס וחנוך לוין בשנת 1980. הקשר בין מיכאל דרוקס לבין חנוך לוין נולד בעת העבודה המשותפת בעיתון הסטודנטים "דורבן", בו פרסם לוין את המדור "דף האחוריים של חנוך לוין", שדרוקס אייר חלק מן הפרסומים בו. סדרת העבודות נוצרה בשנת 1978 בטכניקה של ציור בדיו ולטרסט. דרוקס שילב את קטעי השירה של לוין בדימויים בעלי אופי סוריאליסטי. העבודות הוצגו בתערוכה של קבוצת "קבוצת +10" בגלריה 220 בתל אביב-יפו שנקראה "בעד ונגד" והתקיימה בין 26 בדצמבר 1968 ל-26 בינואר 1969. בשנת 1980 עובדו העבודות לפורטפוליו בן שמונה הדפסים בשם "אדון זאב", שלווה בהקדמה מאת נתן זך. הדפסת העבודות נעשתה בטכניקה של הדפס רשת ובמהדורה בת 100 עותקים בהפקת גלריה גורדון. בשנת 1981 הוצגו הדפסים בתערוכה בגלריה. בשנת 2012 הוצגו העבודות בתערוכה במוזיאון תל אביב לאמנות, ובשנת 2018 בתערוכה "נסיעה טובה: עבודות מאוסף גבי ועמי בראון" שהתקיימה בגלריית בית הספר לאמנות בסיס. מדיה וקבצים בנושא אדון זאב בוויקישיתוף אדון זאב: 8 טקסטים שנכתבו בעבור עבודות קולאז' של מיכאל דרוקס (אורכב 24.03.2019 בארכיון Wayback Machine), באתר של חנוך לוין אדון זאב, מטעם 19, 2009, ספר חנוך לוין הצעיר, עמ' 109–118 דרוקס/לוין - אלבום, מעריב, 29 בינואר 1981 סודות מן החדר - הדפסים מאוסף המחלקה לרישום והדפס: אדון זאב, באתר מוזיאון תל אביב לאמנות
רמון

האם התכוונתם ל... אתרים: הר רמון – פסגה בהר הנגב מכתש רמון – מכתש בנגב מצפה רמון – מועצה מקומית השוכנת על שפתו של מכתש רמון רמון (בסיס) – בסיס טיסה של חיל האוויר הישראלי על יד מצפה רמון נמל התעופה רמון – נמל תעופה בינלאומי, הממוקם בתמנע רמון (כפר) – כפר פלסטיני בנפת רמאללה ואל-בירה חי רמון – גן חיות קטן במכתש רמון גן לאומי צבעי מכתש רמון – גן לאומי במכתש רמון אישים ששמם רמון: רמון השלישי מטריפולי – רוזן טריפולי ונסיך הגליל רמון הרביעי, רוזן טולוז – ממנהיגי מסע הצלב הראשון רמון השישי – רוזן טולוז וסן ז'יל, דוכס נרבון, מרקיז של גותיה ופרובאנס רמון מונטנר (אנ')‏ (1265–1336) – שכיר חרב קטלאני שכתב כרוניקה אישים ששם משפחתם רמון: אילן רמון – האסטרונאוט הישראלי הראשון חיים רמון – שר וחבר כנסת ישראלי עינת רמון – הרבה הראשונה שנולדה בישראל רונה רמון – פעילת ציבור שתמכה בחינוך ובקידום של בני נוער בישראל. זכתה לאחר מותה בפרס ישראל. אלמנתו של אילן רמון רימון רומן (פירושונים) אישים ששמם הפרטי הוא רמון
CVSS

מערכת ניקוד הפגיעות המשותפת (באנגלית: Common Vulnerability Scoring System; בראשי תיבות: CVSS) היא תקן תעשייה חופשית ופתוחה להערכת החומרה של פרצות אבטחה במערכות מחשב. המערכת מנסה להקצות ציוני סיכון לפרצות, ומאפשרת לאנשי אבטחה להגיב בהתאם לאיום. ציונים מחושבים על בסיס נוסחה התלויה במספר מדדים המבוססים על קלות הניצול של הפגיעות ועל הנזק הפוטנציאלי. ציוני ה-CVSS נעים בין 0 ל-10, כאשר 10 מציין את רמת הסיכון הגבוהה ביותר. אף על פי שרבים משתמשים רק בציון הבסיסי של CVSS לקביעת חומרת הפגיעות, קיימים גם ציונים זמניים וסביבתיים, שבוחנים את זמינות התיקונים ואת תפוצת המערכות הפגיעות בארגון, בהתאמה. הגרסה הנוכחית של CVSSv3.1) CVSS) שוחררה ביוני 2019. "Common Vulnerability Scoring System, V3 Development Update". First.org, Inc. נבדק ב-13 בנובמבר 2015. {{cite web}}: (עזרה) ערך זה הוא קצרמר בנושא מדעי המחשב. אתם מוזמנים לתרום לוויקיפדיה ולהרחיב אותו.
אולכסנדר אלייב

אולכסנדר אולכסנדרוביץ' אלייב (באוקראינית: Олександр Олександрович Алієв; נולד ב-3 בפברואר 1985 בחברובסק) הוא כדורגלן עבר אוקראיני ממוצא רוסי ששיחק בעמדות הקשר בקבוצות דינמו קייב, לוקומוטיב מוסקבה, אנז'י מחצ'קלה ובנבחרת אוקראינה. אלייב גדל במחלקת הנוער של הקבוצה הרוסית ספרטק מוסקבה, ובשנת 1999, עבר מסיבות כלכליות למחלקת הנוער של הקבוצה האוקראינית דינמו קייב. בגיל 16 הושאל לקבוצת בוריספן בוריספול מהליגה האוקראינית השנייה וכעבור שנה חזר לדינמו קייב. הוא שיחק תחילה במסגרת קבוצת המילואים של דינמו ובהמשך עלה להרכב הקבוע של הקבוצה, אך שותף רק במשחקים מעטים של הקבוצה ואף הושאל למשך עונה אחת לקבוצת מטאלורג זפוריז'יה. בשנת 2010 החליט אלייב לעזוב את דינמו קייב. הוא חתם חוזה לעונה אחת בקבוצת לוקומוטיב מוסקבה מהליגה הרוסית. בתום עונת 2010\2011 חזר לדינמו קייב וחתם על חוזה חדש לשלוש שנים. התקופה השנייה שלו בדינמו התאפיינה שוב בעיקר בישיבה על ספסל. בשנת 2012 הושאל אלייב לחצי עונה לקבוצת דניפרו. בינואר 2014 נמכר כרטיס השחקן של אלייב לקבוצת אנז'י מחצ'קלה הרוסית. אלייב שיחק בשורות אנז'י במשך שנה אחת, היה בין אלו שהצליחו להוביל את הקבוצה עד להגעה לשלב שמינית הגמר בליגה האירופית. בהמשך שיחק אלייב בקבוצות חובבים. בשנת 2016 חתם על חוזה לשנה בקבוצה הקזחית טראז, אך עזב אותה כעבור כחצי שנה. בשנת 2018 פרש אלייב ממשחק פעיל. אימן באוקראינה והביע תמיכה במבצע האוקראיני במחוז קורסק ואף קרא לחיילים להשמיד את כל האוכלוסייה האזרחית במחוז הרוסי. אלייב שיחק בכל שכבות הגיל של הנבחרות הלאומיות של אוקראינה. בנובמבר 2001 שיחק את משחקו הראשון בשורות נבחרת הנערים של אוקראינה. לאחר 8 משחרים במדי נבחרת הנערים עבר לנבחרת הנוער של אוקראינה. מנבחרת הנוער המשיך אלייב לנבחרת הצעירה ובשורותיה שיחק 30 משחקים והבקיע 8 שערים. נכון ל-2019, אלייב הוא שיאן ההופעות של הנבחרת הצעירה. בשנת 2006 היה בסגל הנבחרת באליפות אירופה לנבחרות צעירות. בתחרות זו זכה עם הנבחרת במקום השני. בנבחרת הלאומית של אוקראינה שיחק אלייב בשנים 2010–2012. משחקו הראשון במדי הנבחרת היה משחק מול בלארוס במסגרת מוקדמות מונדיאל 2010. אלייב היה בסגל נבחרת אוקראינה ליורו 2012. הוא השתתף באחד מתוך שלושת משחקי הנבחרת בתחרות. היה גם זה משחקו האחרון במדי הנבחרת. מקום שני באליפות אירופה בכדורגל לנבחרות עד גיל 21 - 2006 אליפות אוקראינה : 2006/2007, 2008/2009. הגביע האוקראיני: 2007 מדיה וקבצים בנושא אולכסנדר אלייב בוויקישיתוף אולכסנדר אלייב, ברשת החברתית אינסטגרם אולכסנדר אלייב, סרטונים בערוץ היוטיוב אולכסנדר אלייב, באתר Transfermarkt אולכסנדר אלייב, באתר Soccerway אולכסנדר אלייב, באתר WorldFootball.net אולכסנדר אלייב, באתר National Football Teams אולכסנדר אלייב, באתר FootballDatabase.eu פרופיל המאמן, באתר Transfermarkt
שושנדוחט

שושנדוחט נכתב גם כשושנדוכט (המאה הרביעית - המאה החמישית) הייתה בתו של ראש הגולה היהודי, אשתו של יזדגרד הראשון, שליט האימפריה הסאסאנית ואמו של בהראם החמישי(אנ'). שושנדוחט חייתה בתקופה שבה היו קשרים חזקים בין חצר המלוכה לבין ראשי הגולה. בתקופתה כמלכה הוקמו מחדש השכונות היהודיות בערים אספהאן, שושן (עיר) ושושתר. ארנסט הרצפלד טען, שהקבר הידוע כקבר אסתר ומרדכי שבהמדאן הוא כנראה קברה של שושנדוחט. לפי הסברא קברם של אסתר המלכה ומרדכי היהודי נמצא למעשה על יד קיבוץ ברעם בגליל העליון בצפון הארץ והוא הובא לשם על ידי בנם המלך כורש ששיפץ את בית המקדש השני ודאג להעלות משם את יהודי הגולה שהיו בארצו. מקור היסטורי המזכיר אותה ואת הקשר שלה ליהדות הוא ספר ערי הבירה של פרס(אנ') (פסוקים 47–54). פסוק 47 ”šahrestān [ī] Šūš ud Šūstar Šīšīn-duxt zan ī Yazdgird [ī] Šāhpuhrān kard čiyōn duxt ī rēš-galūdag [ī] jahūdagān-šāh mād-iz ī Wahrām ī Gōr būd” אומר (בתרגום חופשי) "הערים שוש ושושתר נבנו על ידי שישין-דוחט, אשתו של יזגרד בן שאפור, בתו של ראש הגולה, מלך היהודים, וכמו כן אמו של בהראם." גם החלק העשירי של ספר זה מאזכר אותה ”šahrestān ī xwārazm narsēh ī jahūdagān kard” וקושר אותה לבניין עיר ליהודים בח'ווארזם. History, Epic, and Numismatics: On the Title of Yazdgerd I (Rāmšahr) YAZDEGERD I
CVE

מערכת Common Vulnerabilities and Exposures) CVE) מספקת שיטת ייחוס לפגיעויות ידועות בתחום אבטחת מידע. חברת Mitre, מתחזקת את המערכת, עם מימון של האגף להגנת הסייבר של המחלקה לביטחון המולדת של ארצות הברית. התיעוד של MITRE Corporation מגדיר מזהי CVE (מכונים גם "שמות CVE", "מספרי CVE-IDs", "CVE" ו- "CVE") כמזהים ייחודיים נפוצים עבור פגיעויות ידועות בחבילות תוכנה שפורסמו לציבור. מבחינה היסטורית, מזהי CVE היו בסטטוס של "מועמד" ("CAN-"), ולאחר מכן ניתן היה לקדם אותם לרשומות ("CVE-"), אולם כיום כל המזהים מוקצים כ-CVE. ההקצאה של מספר CVE אינה ערובה שהיא תהפוך לרשומת CVE רשמית (לדוגמה, CVE עשוי להיות מוקצה בצורה לא נכונה לבעיה שאינה פגיעות אבטחה או לשכפול רשומה קיימת). CVEs מוקצים על ידי רשות מספור CVE (CVE Numbering Authority, CNA); מערכת ניקוד פגיעות נפוצה (CVSS) ספירת חולשות משותפת (CWE) אתר האינטרנט הרשמי של CVE CVE, ברשת החברתית אקס (טוויטר) מסד הנתונים הלאומי לפגיעות (NVD) ספירת תצורה נפוצה (CCE) ב- NVD vFeed מסד הנתונים לפגיעויות המתואם והמצטבר - מסד נתונים SQLite ו- API של Python מסד הנתונים לפגיעויות - Cyberwatch, צד שלישי "CVE – Common Vulnerabilities and Exposures". Mitre Corporation. 2007-07-03. נבדק ב-2009-06-18. CVE is sponsored by the National Cyber Security Division of the U.S. Department of Homeland Security. "CVE - CVE Numbering Authorities". Mitre Corporation. 2015-02-01. נבדק ב-2015-11-15. ערך זה הוא קצרמר בנושא מדעי המחשב. אתם מוזמנים לתרום לוויקיפדיה ולהרחיב אותו.
פרס באפט"א לתסריט הבריטי הטוב ביותר

פרס באפט"א לתסריט הבריטי הטוב ביותר הוא פרס של האקדמיה הבריטית לקולנוע שהוענק בין 1954 ל-1967. אדם לכל עת – רוברט בולט התאונה – הרולד פינטר The Deadly Affair – פול דן שניים לדרך – פרדריק רפאל מורגן – דייוויד מרסר אלפי – ביל נוטון It Happened Here – קווין בראונלו ואנדרו מולו The Quiller Memorandum – הרולד פינטר דרלינג – פרדריק רפאל The Hill – ריי ריגבי תיק איפקרס – ביל קנאוויי וג'יימס דורן הפטנט – צ'ארלס ווד אוכל הדלעת – הרולד פינטר בקט – אדוארד אנהלט דוקטור סטריינג'לאב – סטנלי קובריק, פיטר ג'ורג' וטרי סאות'רן Séance on a Wet Afternoon – בריאן פורבס טום ג'ונס – ג'ון אוסבורן בילי בדאי – קית' ווטרהאוס, ויליס הול המשרת – הרולד פינטר מחירו של גבר – דייוויד סטורי לורנס איש ערב – רוברט בולט בילי באד – פיטר יוסטינוב ודה ויט בודין A Kind of Loving – ויליס הול וקית' ווטרהאוס Only Two Can Play – בריאן פורבס Tiara Tahiti – ג'פרי קוטרל ואיוואן פוקסוול ואלס הטוריאדורים – וולף מנקוביץ היום בו הוצת העולם – וולף מנקוביץ וואל גסט (תיקו) קורטוב של דבש – שילה דלייני וטוני ריצ'רדסון (תיקו) Flame in the Streets – טד ויליס תותחי נברון – קארל פורמן קורבן – ג'נט גרין וג'ון מקורמיק שריקה במורד הרוח – ויליס הול וקית' ווטרהאוס  The Angry Silence – בריאן פורבס The Day They Robbed the Bank of England – הווארד קליוויס הבדרן – ג'ון אוסבורן ונייג'ל ניל Hell Is a City – ואל גסט The League of Gentlemen – בריאן פורבס The Millionairess – וולף מנקוביץ מוצאי שבת ובוקר יום א' – אלן סיליטו A Touch of Larceny – רוג'ר מקדוגל, גאי המילטון, איוואן פוקסוול משפטי אוסקר ויילד – קן יוז Tunes of Glory – ג'יימס קנאוויי I'm All Right Jack – פרנק הארווי, ג'ון בולטינג, אלן האקני Blind Date – בן ברצמן ומילרד למפל  Expresso Bongo – וולף מנקוביץ The Horse's Mouth – אלק גינס הבט אחורה בזעם – נייג'ל ניל No Trees in the Street – טד ויליס North West Frontier – רובין אסטרידג' ספיר – ג'נט גרין עד ראייה – ג'ון הוקסוורת' ושלי סמית' פקודה להרוג – פול דן הגשר על הנהר קוואי – פייר בול אנסטסיה – ארתור לורנץ The Birthday Present – ג'ק ויטינגהם Hell Drivers – ג'ון קרוז וסיי אנפילד The Man in the Sky – ויליאם רוז וג'ון אלדרידג' הנסיך ונערת השעשועים – טרנס רטיגן The Smallest Show on Earth – ויליאם רוז וג'ון אלדרידג' סיפורה של אסתר קוסטלו – צ'ארלס קאופמן דרכו של וינדום – ג'יל קרייג'י Woman in a Dressing Gown – טד ויליס האיש שלא היה מעולם – נייג'ל בלצ'ין The Battle of the River Plate – מייקל פאוול ואמריק פרסבורגר The Green Man – סידני ג'יליאט ופרנק לאונדר Private's Progress – פרנק הארווי וג'ון בולטינג מרקיע שחקים – לואיס גילברט סמיילי – מור ריימונד ואנתוני קימינס שלושה בסירה אחת – יוברט גרג, ורנון האריס A Town Like Alice – ו. פ. ליפסקומב וריצ'רד מייסון Yield to the Night – ג'ון קרסוול וג'ואן הנרי חביבי הנשים – ויליאם רוז The Constant Husband – סידני ג'יליאט, ואל ולנטיין פורצי הסכרים – ר. ס. שריף ים כחול עמוק – טרנס רטיגן רופא בלב ים – ניקולס פיפס וג'ק דייוויס The Night My Number Came Up – ר.ס. שריף The Prisoner – ברידג'ט בולנד Touch and Go – ויליאם רוז The Young Lovers – ג'ורג' טבורי ורובין אסטרידג' The Divided Heart – ג'ק ויטינגהם רופא לעת צרה – ניקולס פיפס בחירתו של הובסון – דייוויד לין, נורמן ספנסר, ויניארד בראון The Maggie – ויליאם רוז Monsieur Ripois – יו מילס ורנה קלמנט The Purple Plain – אריק אמבלר רומיאו ויוליה – רנטו קסטלני
אוגוסט מייסנר

אַוּגוסט אֶדלר פון מייסנר (בגרמנית: August Edler von Meyszner; ‏3 באוגוסט 1886, גראץ, האימפריה האוסטרו-הונגרית – 27 בינואר 1947, בלגרד, הרפובליקה הפדרלית הסוציאליסטית של יוגוסלביה) היה קצין אס אס בדרגת גרופנפיהרר, אשר פיקד על משטרת הסדר ובהמשך בין 1942–1944 כיהן כמפקד האס אס והמשטרה בסרביה הכבושה. נחשב לאחד מקציני האס אס הברוטליים ביותר. הכוחות שהיו תחת פיקודו הפעילו את משאיות הגז בהן נרצחו 8,000 נשים וילדים יהודים שנכלאו במחנה הריכוז סיימישטה. לאחר מלחמת העולם השנייה הוסגר ליוגוסלביה, הועמד לדין על פשעי מלחמה ופשעים נגד האנושות, הורשע והוצא להורג בתלייה. אוגוסט מייסנר נולד בגראץ למשפחה בעלת מסורת צבאית. אביו, רודולף מייסנר, היה אוברסט-לויטננט בצבא האוסטרו-הונגרי ודודו פרדיננד מייסנר שירת בצבא בדרגת גנרל-לויטננט. הוא רכש השכלה יסודית ותיכונית בעיר הולדתו ונשלח לאקדמיה הצבאית בווינה. ב-1908 סיים את לימודיו בדרגת לויטננט ובהמשך הועבר לתפקיד בז'נדרמריה האוסטרית. במהלך מלחמת העולם הראשונה הוצב בחזית האיטלקית, נפצע ועוטר במספר עיטורים על גילוי אומץ לב. לאחר המלחמה מונה למפקד הז'נדרמריה ביודנבורג וכיהן בתפקידו עד 1933. במקביל הצטרף לתנועה הנאצית באוסטריה והיה פעיל בחיים הפוליטיים במדינה. ב-1934 הצטרף לאס אה בשטיריה, נעצר ונכלא בגין פעילותו. בהמשך, שוחרר, קיבל אזרחות גרמנית, וב-1 בספטמבר 1935 התגייס למשטרת הסדר. באוקטובר 1937 הצטרף לאס אס וכיהן בשורת תפקידי פיקוד משטרתיים באזורים שונים. ב-1940, במהלך מלחמת העולם השנייה ולאחר כיבוש נורווגיה על ידי גרמניה הנאצית, מונה על ידי היינריך הימלר למפקד כוחות משטרת הסדר בנורווגיה. ב-1 בינואר 1942 הועלה מייסנר לדרגת גרופנפיהרר, וב-20 בינואר מונה לראש משטרת הביטחון בסרביה. לסגנו מונה עמנואל שפר. עד מהרה נקלע לחיכוכים עם האראלד טורנר, שהיה נרפה מדי בעיניו. מנגד, האשים טורנר את מייסנר בגריפת רווחים אישיים מהכספים שנשדדו מיהודי סרביה. אף על פי שמבחינת ההיררכיה הצבאית היה מייסנר כפוף לפאול באדר המושל הצבאי של סרביה, הוא נקט מדיניות עצמאית ולא העביר לבאדר דיווחים מלאים על פעילותו. הכוחות שהיו תחת פיקודו הפעילו את משאיות הגז בהן נרצחו 8,000 נשים וילדים יהודים שנכלאו במחנה הריכוז סיימישטה. עוד מתועד כי היה אחראי לשליחת 70,000 סרבים לעבודות כפייה. בהמשך, הסתכסך מייסנר עם כל שדרת הפיקוד הגרמני בסרביה, ובאפריל 1944 הועבר מתפקידו והוצב בתפקיד מטה בברלין. לאחר המלחמה הוסגר ליוגוסלביה. ב-31 באוגוסט 1946 נחקר מייסנר בבלגרד וציין כי קיבל הנחיות ישירות מאדולף אייכמן. בפני בית הדין היוגוסלבי ציין להגנתו כי במשאיות הגז הומתו "רק" יהודים ולא אף בן לאום אחר. ב-22 בדצמבר 1946 הורשע ונדון למוות, וב-24 בינואר 1947 הוצא להורג בתלייה. מדיה וקבצים בנושא אוגוסט מייסנר בוויקישיתוף ולטר מנושק, השמדת היהודים בסרביה, באתר יד ושם יוסף קוגלר, שואת יהודי יוגוסלביה - סקירה היסטורית, באתר יד ושם. Jonathan Steinberg, All or Nothing: The Axis and the Holocaust, 1941-1943 ,Routledge, London, 2002, ISBN 9780415290692, page 101. מנחם שלח (עורך), תולדות השואה - יוגוסלביה, הוצאת יד ושם, ירושלים, 1990, עמודים 48, 70. ג'ני לבל, עד הפתרון הסופי, היהודים בבלגראד 1541–1942, הוצאת הקיבוץ המאוחד, 2006, עמוד 335.
ג'יורג'יאן דה ארסקאטה

ג'יורג'יאן דניאל דה ארסקאטה בנדטי (בספרדית: Giorgian Daniel De Arrascaeta Benedetti; נולד ב-1 ביוני 1994) הוא כדורגלן אורוגוואי המשחק בעמדת הקשר ההתקפי בפלמנגו ובנבחרת אורוגוואי. דה ארסקאטה התחיל את הקריירה שלו במחלקת הנוער של דפנסור ספורטינג. בדצמבר 2012 דה ארסקאטה ערך את הופעת הבכורה שלו בקבוצה הבוגרת בהפסד 1–3 לפניארול. בינואר 2015 דה ארסקאטה חתם בקרוזיירו מליגת העל הברזילאית תמורת 4 מיליון אירו. ב-8 בינואר 2019 דה ארסקאטה חתם בפלמנגו 63 מיליון ריאל ברזילאי, ובכך הפך לכדורגלן היקר בתולדות הליגה הברזילאית. בספטמבר 2014 דה ארסקאטה ערך את הופעת הבכורה שלו בנבחרת אורוגוואי במשחק ידידות נגד קוריאה הדרומית. במשחק זה, בישל את השער היחיד במשחק לחוסה מריה חימנס. ב-6 ביוני 2015 דה ארסקאטה הבקיע את שער הבכורה שלו בנבחרת בניצחון 1–5 נגד גואטמלה. דה ארסקאטה נכלל בסגל הנבחרת לקראת קופה אמריקה 2015 ומונדיאל 2018. נכלל בסגל נבחרת אורוגוואי בטורניר מונדיאל 2022. קרוזיירו הגביע הברזילאי (2): 2017, 2018 אליפות מינאס ז'ראיס: 2018 פלמנגו גביע ליברטדורס: 2019, 2022 גביע רקופה סודאמריקנה: 2020 אליפות ברזיל: 2019, 2020 אליפות ריו דה ז'ניירו (3): 2019, 2020, 2021 הגביע הברזילאי: 2022 תארים אישיים נבחרת העונה בליגת העל הברזילאית (2): 2018, 2019 מדיה וקבצים בנושא ג'יורג'יאן דה ארסקאטה בוויקישיתוף ג'יורג'יאן דה ארסקאטה, ברשת החברתית אקס (טוויטר) ג'יורג'יאן דה ארסקאטה, ברשת החברתית אינסטגרם ג'יורג'יאן דה ארסקאטה, באתר Transfermarkt ג'יורג'יאן דה ארסקאטה, באתר Soccerway ג'יורג'יאן דה ארסקאטה, באתר WorldFootball.net ג'יורג'יאן דה ארסקאטה, באתר National Football Teams ג'יורג'יאן דה ארסקאטה, באתר FootballDatabase.eu ג'יורג'יאן דה ארסקאטה, באתר ESPN Se confirmó la lista de convocados para la Copa Mundial de Catar 2022 באתר הרשמי של התאחדות הכדורגל האורוגוואית, 10 בנובמבר 2022 (בספרדית)
דמויי שקנאים

דמויי שקנאים (שם מדעי: Aequornithes; מילולית: "aequor" בלטינית - מים, "ornithes" ביוונית - עופות) היא קבוצה של עופות בתראים החיים בקרבת הימים ובתוכה 5-6 סדרות. עם זאת לא כל סדרות עופות הים נכללים בקבוצה (למשל חופמאים, אווזאים, פלמינגואים וטבלנאים נפרדים מהקבוצה). בני קבוצה זו שסווגה ב-2010 נתמכת בקווים מונופילטיים על פי מספר מחקרים פילוגנטיים של דמיון במבנה העצמות, ההורמונים וכו'. היא כוללת מינים הקרובים לימים, ניזונים בעיקר מדגים וחלקם גדולים מאוד ושוברים את שיאי המינים הגדולים ביותר (פינגווין קיסרי), המעופפים הכבדים ביותר (שקנאי מסולסל) או בעלי מוטת הכנפיים הארוכה ביותר (אלבטרוס נודד). סדרה צוללנאים (Gaviiformes) סדרה חסידאים (Ciconiiformes) סדרה שקנאים (Pelecaniformes) סדרה סולתאים (Suliformes) - ייתכן ששייכת לסדרת השקנאים קבוצה Austrodyptornithes סדרה פינגווינאים (Sphenisciformes) סדרה יסעוראים (Procellariiformes) הפתונאים (Phaethontiformes) הועברו יחד עם הסדרה סופיות שמש (Eurypygiformes) לקבוצה Eurypygimorphae. שתי הקבוצות שייכות יחדיו לקבוצה הגדולה Ardeae. דמויי שקנאים, באתר האנציקלופדיה של החיים (באנגלית)
אווזים עורבניים

אווזים עורבניים (שם מדעי: Anseranatidae) היא משפחה בסדרת האווזאים הכוללת כיום מין יחיד ששרד: אווז עורבני (Anseranas semipalmata), החי באגמים ובביצות של צפון אוסטרליה וגינאה החדשה. בעבר כללה הקבוצה עוד שלושה סוגים שהתקיימו החל מתקופת האאוקן לפני 35 מיליון שנה, ואולי אף מהפלאוקן או סוף הקרטיקון, כך שהם מראשוני עופות המים המודרניים. בני המשפחה דומים במראם לברווזים האמיתיים אך בעלי מקור מוארך יותר עם בליטה מעוקלת בקצהו, בעלי דורבנות בולטים בקצה כנפיהם ורגליהם בעלות מבנה מעט שונה מרגלי הברווזים. הם קרובים בעיקר לאווזים הדרום אמריקאיים, הקמיקיים, המסוגלים להלך על המים. הם קרובים גם למשפחה הנכחדת Vegaviidae שבסדרה עצמאית (Vegaviiformes), בקבוצת העופות דמויי התרנגול. Anserpica - נכחד Anatalavis? - נכחד Eoanseranas - נכחד אווז עורבני (Anseranas) מדיה וקבצים בנושא אווזים עורבניים בוויקישיתוף אווזים עורבניים, באתר ITIS (באנגלית) אווזים עורבניים, באתר NCBI (באנגלית) אווזים עורבניים, באתר האנציקלופדיה של החיים (באנגלית) אווזים עורבניים, באתר GBIF (באנגלית)
מלחמת העולמות (סרט, 1953)

מלחמת העולמות (באנגלית: The War of the Worlds) הוא סרט מדע בדיוני אמריקאי משנת 1953. עלילת הסרט מבוססת באופן רופף על רומן משנת 1898 באותו השם מאת הרברט ג'ורג' ולס. עלילת הסרט מתרחשת בדרום קליפורניה בשנות ה-50 של המאה ה-20. ד"ר קלייטון פורסטר (ג'ין בארי), מדען אטומי נודע, נמצא בחופשת דיג יחד עם קולגות כאשר עצם בלתי מזוהה גלילי גדול נוחת ליד העיירה לינדה רוזה הסמוכה. יחד עם תושבים מקומיים שונים ד"ר קלייטון מגיע למקום, שם הוא פוגש את הספרנית המקומית סילביה ואן בורן (אן רובינסון) ודודה הכומר ד"ר מתיו קולינס (לואיס מרטין). משום שהגוף שנחת היה חם מדי כדי לבחון אותו מקרוב, קלייטון מחליט לחכות בעיירה עד שיתקרר. מאוחר יותר באותו לילה מתברר שמדובר בחללית חוצנית אשר ממנה מגיחים יצורים בתוך מכונות עגולות, מתחילים להרוג את כל האנשים בקרבת מקום באמצעות ירי קרני לייזר ובמקביל גורמים לכל המכשור האלקטרוני והטכני בעיר להפסיק לפעול באמצעות פעימה אלקטרומגנטית. גדוד של חיל הנחתים האמריקני מקיף את אתר הנחיתה, כאשר במקביל מתקבלים דיווחים על חוצנים דומים שנוחתים ונלחמים בבני האדם בערים בכל רחבי העולם. הכומר קולינס ניגש אל אנשי המאדים בניסיון להתידד עימם אך הם יורים בו בקרן לייזר והוא מתפורר. בעקבות כך גדוד הנחתים תוקף את אנשי המאדים באמצעות ירי ארטילריה. אף על פי כן, אנשי המאדים מוגנים על ידי שדה כוח בלתי חדיר. אנשי המאדים מתקיף בחזרה את אנשי הצבא באמצעות ירי קרני לייזר אשר גורמים למותם של החיילים. תושבי לינדה רוזה נמלטים בבהלה מבתיהם. קלייטון וסילביה נמלטים על מטוס קטן, אך נאלצים בהמשך לבצע נחיתת חירום בלב המדבר ומוצאים מסתור בבית נטוש. בהמשך מגיע לבית הנטוש יצור עם זרועות ציד אשר מחפש אם יש בו ניצולים. קלייטון קופץ על היצור וחותך את הזרוע המכנית שלו באמצעות גרזן. קלייטון וסילביה מצליחים להימלט מהמקום והם לוקחים עימם דגימת דם של החוצן כדי לבדוק אותה, בתקווה למצוא דרך להביס את הפולשים. רבות מערי הבירה ברחבי העולם מושמדות על ידי אנשי מאדים, וממשלת ארצות הברית מקבלת את ההחלטה להנחית עליהם פצצה אטומית. אנשי המאדים לעומת זאת מציבים שדה הגנה אלקטרומגנטי שמונע מפצצת האטום להשפיע עליהם. כוחות הצבא אינם מצליחים לעמוד בפני המתקפה, ולוס אנג'לס מתרוקנת מיושביה שנמלטים ממנה אחוזי בהלה. ביום ה-21 לפלישה מושמדים אנשי המאדים בעקבות זיהום חיידקי, ולא בעזרת נשק או תחבולות אנושיות כלשהן. מדיה וקבצים בנושא מלחמת העולמות בוויקישיתוף "מלחמת העולמות", במסד הנתונים הקולנועיים IMDb (באנגלית) "מלחמת העולמות", באתר נטפליקס "מלחמת העולמות", באתר AllMovie (באנגלית) "מלחמת העולמות", באתר Rotten Tomatoes (באנגלית) "מלחמת העולמות", באתר Metacritic (באנגלית) "מלחמת העולמות", באתר אידיבי "מלחמת העולמות", במסד הנתונים הקולנועיים KinoPoisk (ברוסית)
מרה (כפר)

מרה (בהונגרית: Méra) הוא כפר במחוז בורשוד-אבאוי-זמפלן שבצפון מזרח הונגריה. במרה חיו לתקופת זמן מוגבלת מעט יהודים. מדיה וקבצים בנושא מרה בוויקישיתוף אתר האינטרנט הרשמי של מרה מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.